सादड़ी के निकट में मोरखा-मुंडारा सड़क मार्ग पर बुधवार सुबह नीलगाय को बचाने के फेर में सड़क से उतर कर कार पेड़ से टकरा गई। हादसे में भजन गायक दीपक राठौड़ समेत 7 लोग घायल हो गए। पुलिस ने बताया कि सेवाड़ी निवासी भजन गायक कलाकार दीपक राठौड़ पुत्र कन्हैयालाल दमामी अपनी भजन मंडली के साथ बुधवार तड़के 4 बजे जीवंदकलां से भजनों के कार्यक्रम बाद घर लौट रहे थे। हादसे में सेवाड़ी निवासी अहिल्या पुत्री मोहनलाल हीरागर, सादड़ी निवासी दिलीप पुत्र जगदीश कुमार, ऋषभ पुत्र जयंतीलाल दमामी, महेन्द्र पुत्र मदनलाल, रानी निवासी मुकेश पुत्र बाबूलाल तथा,लाटाड़ा निवासी करण पुत्र जयंतीलाल भी घायल हो गया।